SEQER TAL-ĦANNIEQA In-numru kbir ta' siġar ta' speċi dif- ferenti li jikbru fil-Buskett jipprovdu ambjent mill-aqwa għall-agħsafar. Fis-siġar kbar l-agħsafar isibu kenn u anke ikel. L-ikel jikkonsisti fi żrieragħ, frott, dud u nsetti li huma mfittxija ħafna mill-agħsafar. Fil-Buskett in- sibu rqajja' ta' ambjenti differenti li jiġbdu varjeta' ta' agħsafar, kollha jfittxu l-ikel partikolari tagħhom. L-Agħsafar fil-Buskett L-agħsatar li jidhru fil-Buskett nistgħu naqsmuhom fi tliet gruppi; a) dawk li huma residenti, jigifieri dawk li jinsabu fil-Buskett is-sena kollha, fejn anke jbejtu; b) dawk li jiġu fir-rebbiegħa u jibqgħu biex ibejtu, u c) dawk li jidhru biss waqt il-passa tar-rebbiegħa u tal-ħarifa u li wħud minnhom iqattgħu x-xitwa kollha fil- Buskett. AGĦSAFAR RESIDENTI Fil-Buskett u madwaru jgħixu u jbejtu ta' kull sena sitt speċi ta' agħsafar. Dawn huma l-Bufula Sewda (Sardi- nian Warbler); il-Bufula Ħamra (Spectacled Warbler) li dan l-aħħar naqset ħafna; il-Bagħal ta' l-Imrewħa (Fan-tailed Warbler); il-Bagħal tal- Għolliq (Cetti's Warbler); id-Durrajsa (Corn Bunting) u l-Għasfur tal-Bejt (Spanish Sparrow). Dawn wieħed jista' jismagħhom u jarahom fil- Buskett is-sena kollha jittajru ħielsa, filwaqt li jimlew dan il-masġar bl- ilwien u l-għana tagħhom. AGĦSAFAR LI MAGHNA FIS-SAJF Zewġ speċi ta' agħsafar li jbejtu fil- Buskett: huma ż-Zanżarelli tat-Tikki (Spotted Fivcatcher) li kważi jbejjet kull sena u l-Kaċċamendula (Woodchat Shrike ) li qabel kienet tbe- jjet ta' spiss. Dawn ipassu fir- rebbiegħa, u ftit minnhom jibqgħu hawn u jbejtu għall-ħabta ta' l-aħħar ta' Mejju. JIBQGĦU Wara li jtellgħu l-frieħ tagħhom, huma jerġgħu jpassu fil-ħarifa lejn l- Afrika. Fi żmien il-bejta mhix ħaġa rari li tara xi Żanżarell tat-Tikki fuq xi tarf ta' fergħa tiela' u nieżel jaqbad l-insetti. Anke l-Kaċċamendula ġieli tidher fuq xi zokk tgħarrex għall- gremxul jew għal xi nsetti mdaqqsa, bħal per eżempju ġurati. Ta' kull sena jkun hemm agħsafar oħra li jirppruvaw ibejtu fil-Buskett. F'dan ma jseħħilhomx mhux għax l- ambjent ma hux addattat, iżda għax jisfaw meqruda, maqbuda jew im- naffra milli jagħmluhekk. Fost dawn l-agħsafar insibu l-Isponsun (Chaft- finch), l-Apparell (Serin), il-Ġojjin (Linnet), l-Ispanjulett (Kestre/) u anke l-Barbaġann (Barn Owl) u xi par Gamiem (Turtlie Dove). AGĦSAFAR TAL-PASSA U TAX-XITWA L-agħsafar tal-passa veru li jagħtu de- hra mill-isbaħ lill-Buskett, kemm fir-rebbiegħa kif ukoll fil-ħarifa. Matul il-passa tar-rebbiegħa jidhru bosta Gamiem, Tajr Isfar (Go/den Oriole) u Qerd in-Naħal (Bee-eater). Dawn bħall-agħsafar l-oħra kollha jkunu sej- rin lejn l-Ewropa biex jibnu l-bejta u jtellgħu l-frieħ tagħhom. Mill-banda l- oħra fil-passa tal-ħarifa jidhru ħafna Tajr tal-Priża (Birds of Prev), Mlievez (Thrushes), Sturnell (Starlings), Pittirossi (Robins), Kapineri (Blackcaps), u agħsafar oħra. Uħud minn dawn jibqgħu x-xitwa kollha fil- Buskett, biex mad-daħla tar-rebbiegħa jerġgħu jitilgħu lejn l-Ewropa biex ibidu. Fost dawn insibu lill-Pitirross li jibqa' Malta anke sa Marzu. Wieħed jista' jara dan l-għasfur inaqqi d-dud minn fuq il-weraq jew jgħanni minn qalb is-siġar u jimla l-Buskett bil-għana ħelu tiegħu. Il-Kapinera tidher ukoll tiekol il-frott iswed tal-liedna (/vv) li tiksi bosta ħitan u siġar fil-Buskett. L-għana ta' dan l-għasfur hi tassew sabiħa u l-ġonna tal-Buskett jidwu b'din l-għana minn Diċembru sa Marzu. Iz-Zakak Abjad (White Wagtail), iz-Zakak tad-Dell (Grev Wagtail) u l-Pespus (Meadow Pipit), li. t-tlieta iqattgħu x-xitwa magħna ukoll jidhru jfittxu d-dud fil- ħamrija. Iżda bla dubju, l-aktar agħsafar li jipprovdu spettaklu fil-Buskett huma t-Tajr tal-Priża li jidhru kull Settembru. F'dan iż-żmien dawn l-agħsafar ikunu qed ipassu mill-Ewropa għall-Afrika. Peress li dawn ma jħobbux jittajru distanzi twal fuq l-ibħra, jfittxu kurrenti ta' arja sħuna. li tkun tielgħa 'l fuq u litgħinhom jogħlew. Fuq dawn il-kurrenti ta' arja sħuna dawn l-agħsafar jissiefħu u jissaqqru fuq il- masġar u jkun fihom ġmiel liema bħalu. Fost dawn wieħed jista' jara Kuċċard (Honev Buzzards), Spanjuletti (Kestrels) Bisien (Peregrine Falcons), Isqra (Hawks), Bugħadam (Harriers) u anke xi Arpa (Osprev) u xi Sparvier (Sparrow Hawk). Mhux l-ewwel darba li jidher ukoll xi Seqer tal-Hannieqa (Hobbv) jaqbad xi mazzarell mill-ajru. Anke xi Spanjulett igħarrex għal xi ġurdien fl- art jista' jintlemaħ. Biss mhux it-Tajr tal-Priża kollha jinżlu għall-ikel fil- Buskett. il-Kuċċard, per eżempju, jinżel fis-siġar taż-Żnuber biex jorqod lejl wieħed, għax dan ma jiekolx waqt li jkun qed ipassi. Il-Buskett ilu santwarju ta' l-agħsafar sa mill-1932 u minn dan iż-żmien fil-Buskett ma setgħetx issir la kaċċau lanqas insib. Il-liġijiet ġodda ta' l-1980 għamluha wkoll illegali li wieħed iġorr arma tan-nar, skrataċ u anke trabokki mhux biss fil-Buskett iżda ukoll sa 200 metru mad-dawra tiegħu. L-agħsafar kollha huma protetti fil-Buskett. Iżda sfortunatament bosta minn dawn l-agħsafar protetti jinqatlu u jinqabdu fil-Buskett. Kull sena jsir massakru sħiħ mit-Tajr tal-Priża, Gamiem, Sturnell, Imlievez u agħsafar oħra fis- santwarju tal-Buskett. Barra minn hekk il-qbid illegali tal-Pitirrossi bit-trabokki (illegali wkoll) hi ħaġa ko- muni fil-Buskett. Kemm ikun sabiħ dan il-post kieku l-agħsafar li jinżlu fih jitħallew jittajru ħielsa u ma jinqatlux illegalment. Kemm ikun sabiħ kieku kulħadd ikun jista' jżur u jgawdi l-ġmiel tan-natura fost l-għana u l-Iwien ta' l-agħsafar fil-Buskett. Kemm ikunu aktar l-agħsafar li jbejtu l-Buskett u jimlew pajjiżna bil-frieħ tagħhhom. Għalhekk hemm bżonn li l-Buskett jiġi mħares aħjar biex kulħadd ikun jista' jgawdi l-agħsafaru l-ħlejjaq l-oħra kollha.